钦定古今图书集成/历象汇编/岁功典/第011卷 > 《管子》 > 《五行篇》
## 钦定古今图书集成/历象汇编/岁功典/第011卷 > 《管子》 > 《五行篇》

日至，睹甲子木行御，天子出令，命左右士师、内御总
别列爵，论贤不肖，士吏赋秘赐赏，于四境之内。发故
粟以田数，出国衡，顺山林，禁民斩木，所以爱草木也。
然则冰解而冻释，草木区萌赎，蛰虫卵菱，春辟勿时，
苗足本不疠，雏鷇不夭，麑麌毋傅速，亡伤，襁褓时则
不凋。七十二日而毕。

按：谓春日既至，睹甲子用木行御时也。赎犹去也。卵凫菱芡也，皆早春而生也。春当耕辟，无得不及时也。足犹拥也。春生之苗，当以土拥其本。疠，杀也。雏随母食者，麑，鹿子也。言夭伤之。若能行上事，春则繁茂而不凋枯也。春当九十日，而今七十二日而毕者，则季月十八日属土位故也。

“睹《甲子木》行御”，天子不赋不赐，赏而大斩伐，伤君危。
不杀太子，危家人，夫人死。不然，则长子死。七十二日
而毕。